[{"text_idx": "#000000", "text": "Errepresaliatu politikoak IV. \u201cEz badago emakumeentzat bakerik ez dago benetako bakerik\u201d"}, {"text_idx": "#000003", "text": "Une honetan gatazkaren konponbiderako prozesuak ematen ari dira Euskal Herrian eta Kolonbian. Zer ekarpen egin ahal die feminismoak prozesu hauei?"}, {"text_idx": "#000004", "text": "Amaia Zufia: Ekarpen feministetako bat da gatazka politikoetan emakumeen errealitatea ikusgarri egitea. Azken urteetan emakume errepresaliatuekin elkartasun kanpainak egiten aritu gara, batez ere, oso egoera muturrekoak bizi izan dituzten Sandra Barrenetxea, Sara Majarenas eta bere alaba Izar, Arantza Zulueta eta Nekane Txapartegiren egoera salatzen eta ezagutzera ematen."}, {"text_idx": "#000005", "text": "Amaia Zufia: \u201cEz badugu kolektiboki birdefenitzen bakea zer den, ezin dugu bakeaz hitz egin\u201d"}, {"text_idx": "#000007", "text": "Estatuak bake prozesua erabat blokeatua badu ere, gizartean bada halako sentsazio bat \u201cbakean\u201d bizi garenarena. Eta hor feministok galdetzen dugu: zer bakez ari gara? Zer da bakea? Zeren gu erailtzen jarraitzen dute, bortxatzen, akosatzen..."}, {"text_idx": "#000008", "text": "Gertakari traumatiko bat aipatu nahi dut: 5 gizonek taldean bortxatu zuten emakume bat San Fermin festetan, eta tribunal batek sententziatu du ez dela bortxaketa izan, abusu bat izan dela baina ez dela indarkeriarik egon. Eta horrek agerian jarri du zer den patriarkatua, zer lotura duen estatuarekin, sistema judizialarekin, beren boterea erabiltzen dutenak emakumeen gorputzaz jabetuz... Horregatik egin genuen duela 2 urte kanpaina bat dioena: \u201cHau ez da gure bakea\u201d."}, {"text_idx": "#000009", "text": "Uste dugu bakea prozesu konplexua dela, modu integralean eta modu kolektiboan eraiki behar dena. Aitortza eman behar dio emakumeen egiari ere, eta hamarkadotan bizi izan dugun min guztia erreparatu behar du. Memorian eta justizia sozialean oinarritu behar da. Eta ezinbestekoa da presoak etxera itzultzea eta euskal errepresaliatuek jasan dutena erreparatzea."}, {"text_idx": "#000012", "text": "Lema hau erabili du mugimendu feministak: \u201cEmakumerik gabe ez dago bake osorik\u201d. Honek ekarri du emakumeek parte-hartze aktiboa izatea bakea eraikitzerakoan. Gobernuaren eta insurjentzien arteko negoziazioetan benetan leku bat izatea lortu dute."}, {"text_idx": "#000013", "text": "Emakumeek eta emakumeen erakundeek landu dute gatazka armatuaren ondorioz biktima izan ziren emakumeen egia, justizia eta erreparazioa. Batez ere bermatzeko gatazkaren markoan egin diren genero krimenak ez direla errepikatuko. Badira gatazka anitzak, horietako bat emakumeen gorputzaren kontrakoa, eta ez badago emakumeentzako bakerik ez dago benetako bakerik."}, {"text_idx": "#000014", "text": "M-1ak Suitzan izen hau du aurten: Nekane Txapartegi\n\u201cHezur-haragizko feminismoak bizitza salbatu zidan\u201d\n\u201cBorroka da nire terapia\u201d eta osatze feminista"}, {"text_idx": "#000019", "text": "Kiroleko indarkeria denei stop, \u201cabusoirik\u201d ez\nEgungo DBH ez da guztiontzat\nIkasle bakoitzeko liburutan 200 euro aurreztuko dituzte familiek urteko ikastetxe honetan\n\u201cPresioak ez dakar ezer onik, libre jokatu behar da\u201d"}, {"text_idx": "#000020", "text": "Ikasares(e)k Covid semaforoa EAEn: lehen hori zena, orain gorri bidalketanAitor(e)k Gaixotzen gaituenari ez diezaiogun ipurdia salbatu bidalketanAinhoa(e)k Bada paperaren alde egin duen eskolarik bidalketanMIKEL VARGAS OLASOLO(e)k Estitxu Eizagirreren bloga bidalketanorre(e)k Cristina Uriarte, bukatu da: gurasorik gabe erabaki bat gehiago ez bidalketan"}]